Diari Oficial de la Generalitat Valenciana


Sumari del DOGV 7275, del 16-05-2014 (2014/4339)

ORDE 33/2014, de 13 de maig, de la Conselleria d'Educació, Cultura i Esport, per la qual nomena vocals del Consell Social de la Universitat Politècnica de València.
--------------------------------------------------------------------------------------------------------------------------------------------------------------------

### Dades del document

Número de DOGV
:   7275

Data del DOGV
:   16-05-2014

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2014/4339


Data del document
:   13-05-2014

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Consell Social d'Universitats
    * Universitat Politècnica de València

ORDE 33/2014, de 13 de maig, de la Conselleria d'Educació, Cultura i Esport, per la qual nomena vocals del Consell Social de la Universitat Politècnica de València. [2014/4339]  
La Llei Orgànica 6/2001, de 21 de desembre, d'Universitats, assigna a les comunitats autònomes la competència per a regular la composició i les funcions del Consell Social i la designació dels seus membres no acadèmics d'entre personalitats de la vida cultural, professional, econòmica, laboral i social.  
D'acord amb això, la Llei 2/2003, de 28 de gener, de Consells Socials de les Universitats Públiques Valencianes, en regula en l'article 5 la composició i establix els vocals que han de ser designats per les distintes entitats en representació dels interessos socials de la Comunitat Valenciana.  
Una vegada designats els vocals per les distintes entitats, de conformitat amb el que establix l'article 6 de la Llei 2/2003, de 28 de gener, de Consells Socials de les Universitats Públiques Valencianes; vista la proposta del director general d'Universitat, Estudis Superiors i Ciència de data 7 de maig de 2014 i de conformitat amb esta, i en virtut de les atribucions que em conferix l'article 28 de la Llei 5/1983, de 30 de desembre, del Consell,  
  
  
ORDENE  
  
Primer  
Nomenar com a vocals del Consell Social de la Universitat Politècnica de València les persones designades en representació dels interessos socials que s'indiquen a continuació:  
  
Designats per la consellera d'Educació, Cultura i Esport  
- Salvador Navarro Pradas  
- Iñigo Parra Campos  
- Eva Turanzo Giménez  
  
Designat pel conseller d'Economia, Indústria, Turisme i Ocupació  
- Carlos Bertomeu Martínez  
  
Designat per l'Ajuntament de València  
- Emilio del Toro Gálvez  
  
Designada per la Diputació Provincial de València  
- Oreto Segura Fayos  
  
Designats per les organitzacions sindicals més representatives en l'àmbit de la Comunitat Valenciana  
- Susana Díaz González  
- Juan José Ortega Sánchez  
- Miguel Ángel Vera Mora  
  
Designats per les organitzacions empresarials més representatives en l'àmbit de la Comunitat Valenciana  
- José Abargues Morán  
- Ricardo Miguel Burdeos Baño  
- Javier Quiles Bodí  
  
Designada pel Consell de Cambres Oficials de Comerç, Indústria i Navegació més representatives de la Comunitat Valenciana  
- Ana Encabo Balbín  
  
Designat pels col·legis professionals de la Comunitat Valenciana  
- Francisco Javier Turégano Gómez  
  
Designats per la presidenta del Consell Social  
- Héctor Dominguis Pérez  
- Roberto Centeno Rodríguez  
  
  
Segon  
Segons establix l'article 7, apartats 1 i 2, de la Llei de Consells Socials, el mandat dels vocals designats en representació dels interessos socials tindrà una duració de quatre anys a comptar de la data de publicació del seu nomenament en el Diari Oficial de la Comunitat Valenciana, i podran ser novament designats per un altre període igual consecutiu per una sola vegada.  
Els vocals que representen els interessos socials perdran la seua condició per expiració del període de mandat, defunció o declaració d'incapacitat, renúncia, revocació de qui els va designar o apreciació per part del Consell Social de causa d'incompatibilitat. En estos casos, el mandat del nou membre designat tindrà una duració igual al temps que reste per complir a aquell membre que substituïsca, i no comptarà als efectes del paràgraf anterior.  
  
Tercer  
La present orde entrarà en vigor el mateix dia que siga publicada en el Diari Oficial de la Comunitat Valenciana.  
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei reguladora de la jurisdicció contenciosa administrativa, contra la present orde, que posa fi a la via administrativa, es podrà presentar potestativament un recurs de reposició o es podrà plantejar directament un recurs contenciós administratiu, en els terminis i davant dels òrgans que s'indiquen a continuació:  
El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de ser publicada en el Diari Oficial de la Comunitat Valenciana.  
  
El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada en el Diari Oficial de la Comunitat Valenciana.  
  
València, 13 de maig de 2014  
  
La consellera d'Educació, Cultura i Esport,  
MARÍA JOSÉ CATALÁ VERDET